Sihtasutuse Kultuurileht nõukogu uued liikmed on Sinijärv ja Lill
Kultuuriminister Urve Tiidus määras SA Kultuurileht nõukogusse Karl-Martin Sinijärve ja Märt-Matis Lille, kelle esitasid kultuurivaldkonna esindusorganisatsioonid.
Ministeerium saatis detsembris loomeliitudele ja esindusorganisatsioonidele kirja ja palus neilt konsensuslikult valitud esindajate osas ettepanekut. Sihtasutuse Kultuurileht nõukogusse kuuluvad nüüdsest peale Karl-Martin Sinijärve ja Märt-Matis Lille veel Piret Saluri, Urmas Klaas, Paavo Nõgene, Asta Trummel ning Evelin Karindi-Kask.